Sergej-Mejer Tijrin

Sergeo Tyrin, en alternativa latinliterigo Sergej-Mejer Tijrin, hebree
סרגיי-מאייר טירין, cirile Сергей-Мейер Тырин – naskiĝis ) estas israela esperantisto.

Li elektiĝis kiel membro de la estraro de TEJO en la oficperiodoj 2007 ĝis 2009, 2009 ĝis 2011 kaj 2011 ĝis 2013, en la unuaj du periodoj en la posteno de kasisto, kaj ekde 2011 en la posteno de estrarano pri informado kaj unua vicprezidanto. Krome li aktivis en JELI, la landa sekcio de TEJO en Israelo, kaj dum 7 jaroj estis la vicredaktoro de "Israela Esperantisto".

En 2013 li kunorganizis la 69-an Internacian Junularan Kongreson de TEJO, kiu okazis en Israelo (urbo Nazareto), komence kiel respondeculo pri financoj kaj poste en la rolo de ĉeforganizanto.

Je 2014 li loĝas en Be'er-Ŝeva, Israelo kaj estas studento de kognaj sciencoj en la Universitato Ben-Gurion de Negevo. Laŭ propraj informoj, li regule ludas en amatoraj teatraĵoj, fojfoje esperantlingvaj, kaj de tempo al tempo ŝatas distri sin per tradukado.

 Fontoj 
 koncizaj biografiaj informoj en la retejo de TEJO , ne plu atingeblaj kaj bedaŭrinde neniel arkivigitaj

Kategorio:Israelaj esperantistoj
Kategorio:Estraranoj de TEJO